13. ΝΟΜΟΘΕΤ. ΔΙΑΤΑΓΜΑ υπ’ αριθ. 2081 της 12/27 Ιαν. 1943 Περί τροποποιήσεως και συμπληρώσεως των περί Ειδικού Ταμείου Μονίμων Οδοστρωμάτων Αθηνών κειμένων διατάξεων. Άρθρ.1.-Οι αρχιφύλακες και φύλακες του Άλσους Άρεως δικαιούνται να προβαίνωσιν εις την σύνταξιν πρωτοκόλλων μηνύσεως κατά των ενεργούντων τας κατά το άρθρ. 2 του παρόντος παρανόμους πράξεις, εις την κατάσχεσιν των παρανόμως αποληφθέντων ανθέων, κλάδων κλπ. ως και των οργάνων δι’ ων ενηργήθη η πράξις, εις την σύλληψιν των επ’ αυτοφώρω καταλαμβανομένων ως ενεργούντων τας εν λόγω πράξεις και παράδοσιν τούτων εις την πλησιεστέραν αστυνομικήν αρχήν, εις την σύλληψιν των εις το Άλσος εισερχομένων ζώων και απόληψιν συλλήπτρων ων το ποσόν καθορίζεται εκάστοτε δι’ αποφάσεων του Υπουργού της Συγκοινωνίας μετά πρότασιν της Διοικούσης το Ειδικόν Ταμείον Μονίμων Οδοστρωμάτων Αθηνών Επιτροπής. Τα ως αν σύλληπτρα καταβάλλονται αμέσως παρά του κυρίου ή κατόχου του συλληφθέντος ζώου εις τον συλλαβόντα τον ζώον φύλακα ή αρχιφύλακα του Άλσους, υποχρεουμένου όπως εκδώση αμέσως εκ διπλοτύπου βιβλίου σχετικόν διπλότυπον εισπράξεως και καταθέση το εισπραχθησόμενον ποσόν αυθημερόν δια του Διευθυντού του Άλσους εις την Τράπεζαν της Ελλάδος και εις πίστωσιν του παρ’ αυτή λογαριασμού του Ταμείου. Εν περιπτώσει αρνήσεως του εις καταβολήν υποχρέου να καταβάλλη τα σύλληπτρα, ταύτα βεβαιούνται και εισπράττονται κατά τον Νόμον περί εισπράξεως δημοσίων εσόδων και αποδίδονται εις το Ταμείον. Άρθρ.2.-«1.Οι βλάπτοντες καθ’ οιονδήποτε τρόπον το Άλσος Άρεως δια της κοπής ανθέων, κλάδων, διαρπαγής καρπών, φθοράς υλικού κλπ. τιμωρούνται κατ’ έγκλησιν του αρμοδίου φύλακος ή Αρχιφύλακος του Άλσους με πρόστιμον τουλάχιστον δέκα χιλιάδων δραχμών ή με κράτησιν 48 ωρών ή και αμφοτέρας τας ποινάς εάν η προξενηθείσα ζημία δεν υπερβαίνει τας δραχμάς δέκα χιλιάδας. Άλλως ο παραβάτης τιμωρείται κατά τας διατάξεις του Ποινικού Νόμου. 2.Η προηγουμένη παράγραφος δεν εφαρμόζεται εις ην περίπτωσιν η προξενηθείσα ζημία δεν υπερβαίνει τας 5.000 δραχμάς κατά την κρίσιν του αρμοδίου οργάνου του Άλσους, οπότε ο παρανομήσας υποχρεούται εις καταβολήν αποζημιώσεως δραχμών πέντε χιλιάδων, ήτις εισπράττεται αμέσως παρά του συλλαβόντος αυτόν Αρχιφύλακος ή φύλακος υποχρεουμένου να εκδώση σχετικήν απόδειξιν εκ διπλοτύπου βιβλίου. Σελ. 590 3.Παρά των κυρίων ή κατόχων ποδηλάτων, μοτοσυκλετών, αυτοκινήτων και εν γένει τροχοφόρων, άτινα παρά την σχετικήν απαγόρευσιν εισέρχονται εις το Άλσος, καταβάλλεται αποζημίωσις δραχμών τριών χιλιάδων εάν πρόκειται περί ποδηλάτου, δραχμών πέντε χιλιάδων εάν πρόκειται περί μοτοσυκλέττας, παντός είδους ιππηλάτων τροχοφόρων και χειραμαξίων πωλητών ή μη, και δραχ. 10 χιλιάδων εάν πρόκειται περί αυτοκινήτου, εισπραττομένη αμέσως παρά του συλλαβόντος τον κύριον ή κάτοχον των ως άνω τροχοφόρων, αρχιφύλακος ή φύλακος, υποχρεωμένου να εκδώση σχετικήν απόδειξιν εκ διπλοτύπου βιβλίου. 4.Τα ούτω εισπραττόμενα ποσά παραδίδονται αυθημερόν εις τον Διευθυντήν του Κήπου, παρ’ ου κατατίθενται εις την Τράπεζαν της Ελλάδος ως έσοδο του Ταμείου. Εν περιπτώσει αρνήσεως εις καταβολήν, η ως άνω αποζημίωσις βεβαιούται και εισπράττεται κατά τας διατάξεις της τελευταίας παραγράφου του προηγουμένου άρθρου». Το άρθρ. 2 αντικατεστάθη ως άνω δια του άρθρ. 5 του Ν.Δ. 137/1946. 23.Ζ.β.13 Ταμεία Μονίμων Οδοστρωμάτων Άρθρ.3.-Εις την Υπηρεσίαν του Κήπου Πεδίου Άρεως δύναται ν’ αποσπασθή δι’ αποφάσεως του Υπουργού της Γεωργίας και μετά πρότασιν της Διοικούσης το Ε.Τ.Μ.Ο. Αθηνών Επιτροπής, εις δενδροκόμος πτυχιούχος Μέσης Σχολής ως επιμελητής του Κήπου, όστις μισθοδοτούμενος παρά του Δημοσίου και διατηρών πάντα τα δικαιώματα αυτού εκ της κυρίας θέσεως ως προς την προαγωγήν κλπ., αναπληροί τον Διευθυντήν του Κήπου απόντα ή κωλυόμενον. Ούτος δια πράξεως της Επιτροπής δύναται να τεθή εις την διάθεσιν του Υπουργείου Γεωργίας. Εκυρώθη εξ υπαρχής και διετηρήθη εν ισχύϊ δια της υπ’ αριθ. 306/1946 πράξεως του Υπουργικού Συμβουλίου. 